சென்னை, மார்ச் 20: பிரபல நாடக மற்றும் திரைப்படக் கலைஞர் மறைந்த எஸ்.வி.சகஸ்ரநாமத்தின் சகோதரி எஸ்.வி.கிருஷ்ணம்மாள் (92) வியாழக்கிழமை சென்னையில் இயற்கை எய்தினார். "சேவா ஸ்டேஜ்' என்ற பெயரில் நூற்றுக்கணக்கான சமூக விழிப்புணர்வு நாடகங்களை அரங்கேற்றிய எஸ்.வி.சகஸ்ரநாமம் "பராசக்தி', "வாழ்க்கை', "நல்லதம்பி', "பைத்தியக்காரன்' உள்பட ஏராளமான திரைப்படங்களிலும் நடித்தவர். அவருடைய கலைப்பணிக்கு உற்ற துணையாக இருந்தவர் எஸ்.வி.கிருஷ்ணம்மாள்.